Public procurement notice: Contract Notice
Published: 2018-10-27
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 48329000 | 48520000 | 72000000 | 72200000
Estimated value:  DKK
Submission deadline: 2018-11-28
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbuddet vedrører anskaffelsen af en it-løsning, som skal give dansk politi en sammenhængende Digital Asset Management løsning til at kunne modtage, opbevare, redigere/analysere samt distribuere/eksportere video-, billede- og audiofiler (multimediemateriale) modtaget fra borgere, virksomheder, indhentet eller produceret af politiet selv samt fra andre af politiets it-systemer.
Løsningen skal medvirke til at standardisere og effektivisere politiets arbejde med multimediemateriale og vil skulle fungere i et operativt spektrum, der rækker fra den daglige sagsunderstøttelse til større uvarslede hændelser som for eksempel terrorhændelser. Anskaffelsen foretages af Rigspolitiet til brug for alle landets politikredse, Rigspolitiets koncern samt Anklagemyndigheden og skal samlet anvendes af 10 000 – 20 000 brugere, hvoraf op til ca. 500-1 000 formodes at tilgå løsningen samtidigt.
Modtagelse: Multimediemateriale skal kunne indlæses i løsningen via fysiske storagemedier, via integration med øvrige af politiets it-systemer eller ved overførsel via internettet og derigennem understøtte modtagelse af multimediefiler fra politiets medarbejdere, borgere og samarbejdsparter.
Visitering: Løsningen skal understøtte, at politiet kan manuelt visitere multimediefiler, der er modtaget fra borgere, virksomheder og samarbejdsparter, inden de knyttes til en sag og kan viderebehandles i løsningen.
Transkodning: Løsningen skal understøtte modtagelse af mange forskellige multimedieformater. Løsningen skal kunne oprette en transkodet arbejdskopi til videre analyse, mens der beholdes en låst version af originalfilen til sikring af chain of custody. Transkodning skal ske til et gængs multimedieformat, dels som løsningen kan arbejde videre med og dels af sikkerhedsmæssige hensyn.
Opbevaring: Løsningen skal understøtte automatisering af sletning og arkivering samt sikre bevismidlets ufravigelighed ved at opbevare en original låst version af den oprindelige multimediefil. Fra originalfilen skal der kunne genereres arbejdskopier for viderebehandling, der kobles til originalfilen. Logning af brugen af alle multimediefiler skal understøttes for at sikre chain of custody.
Visning og analyse: Løsningen skal understøtte redigering og analyse af multimediefiler i en law enforcement relevant sammenhæng som f.eks. udvælgelse af billede/videosekvenser til brug i efterforskningen og tilføjelse af markeringer og anden metadata.
Eksport: Løsningen skal understøtte udvælgelse og eksport af multimediefiler og tilhørende metadata, der skal anvendes udenfor løsningen, f.eks. som bevismateriale i en retssag.
Integration: Løsningen skal understøtte integration med politiets interne systemer som f.eks. AD og sagssystem og derudover understøtte muligheden for integration med tredjepartsprodukter gennem åbne API’er.
A. Etablering og konfiguration: Leverandøren skal stille de nødvendige licenser for anvendelse af løsningen til rådighed for Rigspolitiet. Leverandøren skal etablere og konfigurere løsningen til installation hos Rigspolitiet, herunder opsætning af data- og informationsmodel i Løsningen og integration til relevante datakilder. Rigspolitiet vil stille infrastruktur, server- og storageplatform inkl. basisprogrammel til rådighed. Leverandøren skal medvirke til at sikre integration til udvalgte af politiets øvrige it-systemer.
B. Support og vedligeholdelse: Leverandøren skal levere løbende support og vedligeholdelse af løsningen. Vedligeholdelsen omfatter løbende og forebyggende vedligeholdelse, herunder i form af levering af nye versioner, releases, patches og fejlrettelser. Support omfatter teknisk support i form af 3rd level support, herunder med mulighed for on-site support. 1st level og 2nd level support varetages af Rigspolitiet selv. Drift af hardware og infrastruktur varetages af Rigspolitiet eller dennes driftsleverandører.
C. Uddannelse: Leverandøren skal levere uddannelsesmateriale og undervisning af kundens tekniske medarbejdere (2nd level support) og ekspertbrugere til et påkrævet niveau. Leverandøren skal levere uddannelsesmateriale, der gør Rigspolitiet i stand til selv at undervise øvrige brugere i løsningen.
D. Konsulentydelser: Leverandøren skal i kontraktperioden levere konsulentydelser f.eks. i form af teknisk bistand til konfiguration af fremtidige integrationer på kundens anmodning og omfang samt ydelser i forbindelse med kontraktens ophør.
E. Videreudvikling: Leverandøren skal i det omfang kunden anmoder herom, forestå videreudvikling af standardsystemet til understøttelse af kundens forretningsmæssige behov.

Eligibility requirements: Ansøger skal vedlægge følgende dokumentation for økonomiske nøgletal i sin anmodning: 1) Erklæring om ansøgers samlede omsætning i de seneste 3 disponible regnskabsår; 2) Erklæring om ansøgers egenkapital i de seneste 3 disponible regnskabsår. Erklæring om virksomhedens samlede omsætning i de 3 seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-,søsterselskab eller en underleverandør), skal oplysningerne ligeledes afgives for disse enheder. Erklæring om virksomhedens egenkapital og aktiver i de 3 seneste disponible regnskabsår, afhængig af hvornår virksomheden blev etableret, hvis tallene for egenkapital og aktiver foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Ansøger skal opfylde følgende mindstekrav for at være økonomisk og finansielt egnet til at opfylde kontrakten: 1) Ansøger skal have en omsætning på mindst 50 000 000 DKK i hvert af de seneste 3 disponible regnskabsår. Beregning af omsætning: Såfremt ansøger baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de 3 seneste disponible regnskabsår. Ved en sammenslutning af virksomheder (f.eks. konsortier) beregnes omsætningen som virksomhedernes samlede omsætning i hvert af de 3 seneste disponible regnskabsår; 2) Ansøger skal have en positiv egenkapital i hvert af de seneste 3 disponible regnskabsår. Såfremt virksomheden baserer sig på andre enheders formåen, opgøres egenkapitalen som virksomhedens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i de seneste 3 disponible regnskabsår.
Følgende dokumentation skal indgå i anmodningen: Fremlæggelse af en liste over de betydeligste lignende tjenesteydelser, jf. punkt II.1.5), som ansøger har udført i løbet af de sidste 5 år, afhængigt af hvornår ansøger blev etableret eller startede sin virksomhed. Ordregiver ser gerne, at listen indeholder følgende oplysninger: — En klar beskrivelse af leverancens generelle karakteristika, jf. punkt II.1.5, punkt 1 (Baggrund og formål); — En klar beskrivelse af hovedydelserne omfattet af leverancen, jf. punkt II.1.5,) punkt 2 (Hovedydelser) nr. 1-4, leverancen har bestået af: — - ansøgerens rolle(r) i forbindelse med leverancens udførelse; — - tidspunktet for udførelsen; — - størrelsen af leverancen, samt — - modtager af leverancen, såfremt oplysningerne kan angives. Det bemærkes, at ordregiver forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Der kan maksimalt angives 5 leverancer (referencer), uanset om der er tale om en enkelt virksomhed, om ansøger baserer sig på en anden virksomheds formåen eller om der er tale om en sammenslutning af virksomheder (f.eks. et konsortium). Såfremt ansøgningen indeholder flere end 5 referencer vil alene de første 5 referencer blive taget i betragtning. Ansøger kan vælge at udfylde referencerne i den af ordregiver udarbejdede referenceskabelon.